**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTį**

2018 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 12 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3, 4 dalimis, 27 straipsnio 1 dalies 2 punktu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija), 4.2, 6.1 papunkčiais, atsižvelgdama į Molėtų rajono savivaldybės administracijos direktoriaus 2018 m. gegužės 17 d. įsakymą Nr. B6-375 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, viešosios įstaigos universalaus daugiafunkcio centro „Kaimynystės namai“ 2018 m. balandžio 30 d. raštą Nr. S-16 „Dėl ilgalaikio nekilnojamojo turto perdavimo panaudos pagrindais“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai daugiafunkciam centrui „Kaimynystės namai“, kodas 304330525, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą – mokyklą (registro Nr. 90/71853, unikalus Nr. 6291-0001-5012, plane pažymėta 1C2p,bendras plotas – 716,29 kv. m), esantį Molėtų r. sav., Balninkų mstl., Gedimino g. 12 savarankiškajai savivaldybės funkcijai - socialinių paslaugų planavimas ir teikimas- įgyvendinti. Perduodamo pastato įsigijimo vertė – 92043,56 Eur, likutinė vertė 2017 m. gegužės 1 d. – 53567,10 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras